Korpsets fane
**Årvoll skoles musikkorps** er et janitsjarkorps som ble stiftet 11. juni 1957. Det ble stiftet først som et rent guttekorps med navn Årvoll skoles guttemusikkorps. Den første opptreden hadde korpset 1. mai 1958 med spilling i distriktet. Den 17. mai samme år fikk korpset uniformer, og vakte stor oppsikt i barnetoget i Oslo.

I februar 1970 vedtok styret å ta inn jenter i korpset, og på årsmøtet samme år ble navnet endret til Årvoll skoles musikkorps. Dette medførte også at korpset måtte ha ny fane, og denne ble innviet på Årvoll skole 17. mai 1971. Fanen var en gave fra mødreforeningen.

Årvoll skoles musikkorps har per 2010 ca. 40 medlemmer mellom 8 og 18 år. Av disse spiller ca. 30 i hovedkorpset.

Korpset har fellesøvinger ukentlig i lekesalen på Årvoll skole, og er en sentral del av skolens sosiale miljø.

Historie
--------

Fra vinteren 1956 hadde et arbeidsutvalg bestående av foreldre vært i virksomhet og skaffet inntekter på innsamlinger, aftenutlodninger osv. og lagt grunnlaget for korpsets startkapital – kr 7 000,- den gang mange penger. Korpset ble stiftet 11. juni 1957. Som korpsets beskytter møtte daværende skolebestyrer Gudmund Wigant. Korpsets første styre besto av 7 personer og Willy Assman var korpsets første formann. Samtidig med stiftelsen av korpset ble det laget en foreldreforening. Første leder i foreldreforeningen var Ottar Dahlen som også var styremedlem i korpsets første styre. Foreldreforeningen har hatt ansvar for å skaffe inntekter til korpset ved å selge lodd, arrangere loppemarked og annet inntektsgivense aktiviteter. I dag har man ikke en egen foreldreforening med eget stre.

Korpset hadde sin aller første opptreden den 1. mai ved bekransningen av bautaen over Viggo Hansteen og Rolf Wickstrøm ved skytebanen på Årvoll. Den første medaljen fikk musikantene den 11. mai 1958 under det store kretsstevnet som Aker Krets av NMF arrangerte på Ullevaal stadion. 

14. februar 1958 ble det valgt en uniformskomité. På et foreldremøte 24. mars ble det fremlagt flere utkast til uniformer. Foreldrene sa seg villige til å forskuttere betalingen av uniformene og allerede 14. mai var uniformene ferdige, og ble innviet på skolen neste dag. 

Den 17. mai 1958 var korpset ute og spilte for første gang offentlig i sine nye uniformer. Det var spilling i hele distriktet og senere i barnetoget.

Jenter i korpset
----------------

Allerede på et tidlig tidspunkt var det jenter med i korpset, men da bare som duskebærere. I februar 1970 vedtok korpset å ta jenter med i korpset på lik linje med gutter. Samme høst søkte 16 jenter om å bli tatt opp som medlemmer. Den første jente som ble tatt opp var Kjersti Øien, som spilt fløyte. Med jenter i korpset ble det aktuelt å skifte navn. Til årsmøtet 28. oktober 1970 var det kommet inn to forslag: 1) Årvollgarden og 2) Årvoll skoles musikkorps. En enstemmig forsamling valgte det siste. Med navneforandringen måtte korpset skaffe ny fane. Dette ble mødreforeningens oppgave, og den 17. mai 1971 ble ny fane overrakt korpset ved en høytidelighet på skolen.

Årlige aktiviteter
------------------

Korpset har en del faste aktiviteter hvert år. 

* Spilling 1. mai kl 0900 ved bekransningen av bautaen over Viggo Hansteen og Rolf Wickstrøm. Dette er en tradisjon som korpset har holdt fast ved siden 1958.
* Spilling til flaggheis på Årvoll skole 17. mai kl 0800, samt spilling i borgertoget på Årvoll ettermiddagen samme dag.
* Spilling ved julegrantenning 1. søndag i advent hos flere lokale borettslag
* Korpset spiller også i Tonsen kirke en søndag i advent.

Dirigenter
----------

* Ivar Brattli (1957–1961)
* Frithjof Juul Larsen (1961–1972)
* Øivind Jøkling (1972–1977)
* Fred Svendsen (1977–1979)
* Øivind Jøkling (1979–1982)
* Wenche Bakken (2001–2009)
* Terje Grøndal (2009–2015)
* Aleksander Braathen (2015–2018)
* Guro Skår (2019-)

Korpsturer
----------

'Korpset har stort sett hvert år arrangert en felles tur for alle musikantene. Turene har gått både innenlands og utenlands. Dette er en ikke-komplett liste

* 1960 Danmark
* 1961 Lillehammer, landsdelsstevne
* 1962 Sverige, rundtur
* 1963 Danmark, Aarhus
* 1967 Tsjekkoslovakia
* 1968 Kristiansand, landsdelsstevne|-
* 1970 Horten
* 1971 Harstad, landsdelsstevne
* 1972 England, Filey
* 1973 Hamar, Janitsjarfestivalen
* 1974 Tyskland, Berlin
* 1976 England, Bognor Regis
* 1977 Sverige og Danmark
* 1978 Østerrike, Klagenfurt
* 1980 Romania
* 1981 Sveriges vestkyst
* 1982 England, Whitley Bay
* 2001 Hellas, Parga
* 2005 Spania
* 2006 Bø i Telemark
* 2007 Italia
* 2008 Stavern
* 2009 Bornholm
* 2010 Kristiansand
* 2011 Mandal
* 2012 Italia
* 2013
* 2014 Horten
* 2015 Telemark i Bø
* 2016 England, Scarborough og York
* 2017 Danmark, Bornholm
* 2018 Sverige, Göteborg
* 2019 Spania
* 2020 og 2021 ingen tur på grunn av pandemien
* 2022 Sverige, Göteborg

Litteratur
----------

* Årvoll skoles musikkorps jubileumshefte, 25-årsjubileum 1982

Eksterne lenker
---------------

* Korpsets hjemmeside
* Årvoll skoles hjemmeside